open-index/open-wikipedia-markdown huggingface dataset:
ბაბეზია

**ბაბეზია** (), ან *პიროპლაზმა* (Piroplasma) — უმარტივეს ცხოველთა გვარი სარკოდინების კლასისა. სახელი დაერქვა (1893) რუმინელი მეცნიერის ვ. ბაბეშერის (V. Babeş) პატივისაცემად, რომელმაც პარაზიტები პირველად მსხვილი რქოსანი საქონლის სისხლში აღმოაჩინა (1888). ბაბეზია ცხვრის , თხის, ღორის, ცხენის, ძაღლის, მსხვილ რქოსანი საქონლის და სხვა სისხლის პარაზიტია და იწვევს მძიმე დაავადებას - ბაბეზიოზს. ძუძუმწოვართა სისხლში ბაბეზია უსქესოდ მრავლდება - იყოფა 2-4 ინდივიდად. დაავადება გადააქვს ტკიპას, რომლის ნაწლავის სანათურსა ან უჯრედებში ბაბეზია უკვე სქესობრივად მრავლდება. წარმოქმნილი ფორმები გადადის ტკიპის კვერცხუჯრედში. ტკიპის ასეთი კვერცხიდან იჩეკება დასნებოვნებული ლარვები, რომელთა ყველა ორგანო და სანერწყვე ჯირკვლები შეიცავს ბაბეზიას. სისხლის წოვის დროს ტკიპის ნერწყვთან ერთად ცხოველის სისხლში ხვდებიან ბაბეზიები, რომლებიც ერითროციტებში იჭრებიან. საქართველოში გვხვდება Piroplasma bigeminum, Piroplasma suis, Piroplasma caballis, Piroplasma canis და სხვა.

## ლიტერატურა 
კატეგორია:სარკოდინები
რეპრესია

სიტყვა **რეპრესია** (გვიანდ. ლათ. repressio - დათრგუნვა), შეიძლება ნიშნავდეს:

* მეხსიერების რეპრესია, ეფექტიანი მეხსიერების სისტემის კრიტიკული კომპონენტი
* პოლიტიკური რეპრესია, ჩაგვრა ან დევნა ადამიანი ან ჯგუფის რაიმე პოლიტიკური მიზეზის გამო
* ფსიქოლოგიური რეპრესია, ადამიანი შემეცნებიდან სურვილებისა და იმპულსების გამორიცხვის ფსიქოლოგიური აქტი
ჰაბლის კოსმოსური ტელესკოპი

მინი|300პქ|ჰაბლის ფოტოსურათი, გადაღებული კოსმოსური შატლი „დისკავერიდან“
**ჰაბლის კოსმოსური ტელესკოპი** — ორბიტაზე გატანილი კოსმოსური ტელესკოპი. ეს სახელი ეწოდა გამოჩენილი ამერიკელი ასტრონომის ედუინ ჰაბლის პატივსაცემად, რომელმაც აღმოაჩინა გარე გალაქტიკები და ე.წ. ჰაბლის კანონი, რომლის მეშვეობითაც შესაძლებელი გახდა სამყაროს გაფართოების ტემპის დადგენა.

## რესურსები ინტერნეტში 
* HubbleSite
* ჰაბლი, ნასა

კატეგორია:ჰაბლის კოსმოსური ტელესკოპი
ერლი

[მინი|150პქ|ერლის [კორონაცია|საკორონაციო მანტია.]]
**ერლი** ()  — ბრიტანული არისტოკრატიული ტიტული, რომელიც გრაფის ტიტულს შეესაბამება.

სახელწოდება „*ერლი*“ წარმოიშვა დანიური „იარლი“-დან და დანიელთა მიერ ინგლისის დაპყრობის შემდეგ გავრცელდა. მან შეცვალა მანამდე ხმარებაში მყოფი საქსონური ტიტული „*ეალდორმანი*“. „ერლი“ XIV საუკუნემდე ინგლისური არისტოკრატიის უმაღლესი ტიტული იყო.

1355 წელს ედუარდ III-მ თავის შვილს ედუარდს მეტსახელად „შავ პრინცს“ კორნუოლის ჰერცოგის ტიტული უბოძა და ამით ერლის ტიტულმა მეორე ადგილზე გადაინაცვლა. 1386 წელს რიჩარდ II-მ რობერტ დე ვერი დუბლინის მარკიზი გახადა და ერლის ტიტული კიდევ ერთი საფეხურით ჩამოქვეითდა.

დღეისათვის ერლის ტიტული მხოლოდ არისტოკრატული ტიტულია და არავითარი ტერიტორიული ხელისუფლების მქონე არაა. „ერლს“ ისევე როგორც „ვიკონტს“ და „ბარონს“ მიმართთავენ შემდეგი თავაზიანი ფორმით: „*ნამდვილად ღირსეულო*“ ().

## ლიტერატურა
*Marc Morris, The King's Companions (History Today December 2005)
*Geoffrey Hughes, Swearing : a social history of foul language, oaths and profanity in English, ISBN 0-14-026707-7

კატეგორია:არისტოკრატიული წოდებები
კატეგორია:გაერთიანებული სამეფოს ისტორია
ვიკონტი

**ვიკონტი** (*ფრანგ.:* Vicomte, *ინგლ.:* Viscount, *იტალ.:* Visconte) ევროპული არისტოკრატიული ტიტულია. სახელწოდება მოდის ლათინური "ვიკეკომეს" ან "ვიცეკომეს"-იდან (*ლათ.:* Vicecomes) და ნიშნავდა გრაფის ნაცვალს, ვიცე-გრაფს. ინგლისში და საფრანგეთში ამ ტიტულის მქონე ადამიანი დგას ბარონსა და გრაფს (*ინგლ.:* ერლი, *ფრანგ.:* კონტი) შორის.

ტიტული პირველად გამოჩნდა საფრანგეთში 819 წელს და ინგლისში სავარაუდოდ ნორმანების მიერ უნდა იყოს შეტანილი. ხშირ შემთხვევაში "ვიკონტის" ტიტულს გრაფების ან მარკიზების უფროსი ვაჟები ატარებდნენ.

კატეგორია:არისტოკრატიული წოდებები
საკონტინენტთაშორისო ბალისტიკური რაკეტა

[thumb|250px|[LGM-30 Minuteman|მინიტმენი (აშშ)]]
**საკონტინენტთაშორისო ბალისტიკური რაკეტა** (**კბრ**)  — შორი მოქმედების (5 500 კმ-ზე მეტი) იარაღი, რომელიც, როგორც წესი, მზადდება მოწინააღმდეგის ტერიტორიაზე ბირთვული საბრძოლო თავაკების  მისატანად. მათი შორი მოქმედების რადიუსის და დამანგრეველი ძალის გამო სრულმასშტაბიანი ბირთვული ომის შემთხვევაში კონტინენტთაშორისი ბალისტიკური რაკეტები წარმოადგნენ ყველაზე უფრო დამანგრეველ ძალას.

დღესდღეობით ხუთ სახელმწიფოს აქვს საკონტინენტთაშორისო ბალისტიკური რაკეტები: აშშ, რუსეთი, საფრანგეთი, დიდი ბრიტანეთი და ჩინეთი. ინდოეთს აქვს საშუალო მოქმედების ბალისტიკური რაკეტები და ამჟამად ქმნის საკონტინენტთაშორისო ბალისტიკურ რაკეტებს (იგივე ეხება პაკისტანს). ჩრდილოეთ კორეასაც აქვს გარკვეული მიღწევები ამ სფეროში: 1998 და 2006 წელს მან გამოსცადა რაკეტები, თუმცა არცთუ ისე წარმატებულად.

1991 წელს აშშ და რუსეთი შეთანხმდნენ, რომ შეემცირებინათ ბირთვული რაკეტების რაოდენობა (შეთანხმება სტრატეგიული იარაღის შემცირების შესახებ). 

## ფრენის ფაზა 
[thumb|300px|[LGM-118 Peacekeeper]]
საკონტინენტთაშორისო ბალისტიკური რაკეტების შემთხვევაში ფრენის რამდენიმე ფაზა შეიძლება გამოიყოს:

აფრენა-გრძელდება 3-5 წუთი (მყარსაწვავიანი რაკეტებისათვის ნაკლები დროა საჭირო, ვიდრე თხევადსაწვავიანი რაკეტებისათვის). რაკეტების მიერ ამ დროს მიღწეული სიმაღლე არის 150-400 კმ მათი ტრაექტორიის მიხედვით, საწვავის გამოლევის შემდეგ ტიპური სიჩქარე — 7 კმ/წმ.

შუა ფაზა-გრძელდება 25 წუთი და წარმოადგენს სუბორბიტალურ ტრაექტორიას მაქსიმალური სიმაღლით 1 200 კმ. მის დროს საბრძოლო თავი შეიძლება დაიშალოს რამდენიმე დამოუკიდებელ საბრძოლო თავად, რომლებიც სხვადასხვა მიზანს ემიზნება. 

შესვლა-იწყება დაახლოებით 100 კმ სიმაღლეზე და გრძელდება 2 წუთი. საბრძოლო თავი მიზანს უახლოვდება 4 კმ/წმ სიჩქარით (პირველი საკონტინენტთაშორისო ბალისტიკური რაკეტებისათვის ეს სიჩქარე 1 კმ/წმ ნაკლები იყო)

კატეგორია:ბალისტიკური რაკეტები
კატეგორია:იარაღიები ანბანის მიხედვით
ფრაიგრაფი

**ფრაიგრაფი** (*გერმ.:* Freigraf ) შუა საუკუნეების გერმანიაში ეწოდებოდა მოსამართლეთა მიერ არჩეულ ე.წ. ფემე-სასამართლოს თავმჯდომარეს.

### იხილეთ აგრეთვე
* გრაფი
* ლანდგრაფი
* მარკგრაფი
* პფალცგრაფი
* ბურგგრაფი
* რაუგრაფი
* რაიხსგრაფი

კატეგორია:გერმანიის არისტოკრატიული წოდებები
რაუგრაფი

**რაუგრაფი** (*გერმ.*: Raugraf ) და **ვილდგრაფი** (*გერმ.:* Wildgraf) იყო შუა საუკუნეებში ნაეგაუს რაიხსგრაფების საგვარეულოს სახელი, რომელიც თავის მხრივ უძველეს გაუგრაფების დინასტიის განშტოება იყო. რაიხსგრაფ ემიხ VI ფონ ნაეგაუს ვაჟებმა კონრადმა და ემიხმა (* 1140; † 1160) მამის მემკვიდრეობა გაიყვეს და ამიერიდან პირველის მემკვიდრეები იწოდებოდნენ "ვილდგრაფებად" (*ლათ.:* comes silvester) და მეორეს მემკვიდრეები "რაუგრაფებად" (*ლათ.:* comes hirsutus). 

ორი საგვარეულს ამოწყვეტის შემდეგ მათი ფეოდები პფალცის კურფიურსტი ხელში გადავიდა. 1667 წელს კურფიურსტმა კარლ I ლუდვიგ ფონ დერ პფალცმა (* 1648; † 1680) მის მეუღლეს მარი ლუიზე დონ დეგენფელს "რაუგრაფინიას" ტიტული უბოძა. რომელიც 13 შვილმა შემდგომში "რაუგრაფების" ახალ დინასტიას დაუდეს სათავე.

## იხილეთ აგრეთვე
* გრაფი
* ლანდგრაფი
* მარკგრაფი
* პფალცგრაფი
* ბურგგრაფი
* ფრაიგრაფი
* რაიხსგრაფი

კატეგორია:გერმანიის არისტოკრატიული წოდებები
მახინჯი იხვის ჭუჭული

***მახინჯი იხვის ჭუჭული***, ჰანს ქრისტიან ანდერსენის ზღაპარი, დაიწერა 1842 წელს. 

## სიუჟეტი
ზღაპარში მოთხრობილია იხვის ჭუჭულზე, რომელსაც ყველა ზურგს აქცევს, რადგან არ ჰგავს სხვა იხვებს. იგი იძულებული გახდება დატოვოს მშობლიური სახლი და მარტო განაგრძოს ცხოვრება. ერთ დღესაც იგი შეხვდება გედებს, რომლებიც არ დასცინებენ და თბილად მიიღებენ. ასე აღმოაჩენს იხვის ჭუჭული, რომ თავადაც მშვენიერი გედი ყოფილა. 

კატეგორია:1842 წლის ლიტერატურული ნაწარმოებები
კოსმონავტი

[thumb|[გაგარინი, იური|იური გაგარინი, პირველი მფრინავი კოსმონავტი (1961) (სსრკ)]]
thumb|250px|ასტრონავტი ღია კოსმოსში
**კოსმონავტი** ( და ; გამოიყენება პოსტსაბჭოთა ქვეყნებში), იგივე **ასტრონავტი** ( და ; გამოიყენება აშშ-სა და დასავლეთის ქვეყნებში) — ადამიანი, რომელიც ცდის კოსმოსურ ტექნიკას და ექსპლუატაციას უწევს მას კოსმოსში ფრენისას. ეს პროფესია წარმოიშვა კოსმოსში ადამიანის შეღწევის შედეგად (1961). კოსმონავტების პირველ კანდიდატებს არჩევდნენ სამხედრო მფრინავებში (სსრკ) და გამომცდელ მფრინავებში (აშშ), ვინაიდან აუცილებელი თვისებები (ფრენის მაღალი ოსტატობა, გადაწყვეტილების სწრაფად მიღების უნარი, ხმაურის, ვიბრაციის, აჩქარების კარგად გადატანა, დაკვირვებათა წარმოების გამოცდილება და ა. შ.) სწორედ ამ პროფესიების პირებისთვისაა დამახასიათებელი. მოგვიანებით როგორც სსრკ-ში, ასევე აშშ-ში, კოსმოსური ხომალდების ეკიპაჟებში შეიყვანეს აუცილებელი სპეციალური მომზადების მქონე ინჟინრები, ექიმები და მეცნიერები. სსრკ-ში კოსმონავტების მომზადება დაიწყო 1960 წლიდან, აშშ-ში „მერკურის“ ტიპის კოსმოსური ხომალდებისათვის — 1959 წლიდან, „ჯემინი“ და ,აპოლონი“-სთვის — 1962 წლიდან. 

კოსმონავტები კოსმოსში მოგზაურობისას ზოგჯერ გადმოდიან ხომალდიდან, გადადიან გამოსაკვლევად ციურ სხეულზე, აგროვებენ მასალებს სამეცნიერო გამოკვლევებისათვის. მათ აცვიათ სკაფანდრები — სპეციალური დამცავი ტანსაცმელი, რადიაციისა და უჰაერობისგან თავდასაცავად. სკაფანდრს შიგნით წნევა, ტემპერატურა და ჰაერის მიწოდება მოწესრიგებულია. ზურგზე აკიდებული რეზერვუარებით კოსმონავტს ჰაერის მარაგი მიაქვს, „ქუდზე“ კი დამაგრებული აქვს ფილტრი, რომელიც მას მზის დამაბრმავებელი ნათებისგან იცავს.

## მფრინავი კოსმონავტი
სსრკ უმაღლესი საბჭოს პრეზიდიუმმა 1961 წლის 14 აპრილის ბრძანებულებით ხომალდ-თანამგზავრ „ვოსტოკით“ მსოფლიოში ადამიანის პირველი კოსმოსური ფრენის აღსანიშნავად დააწესა სპეციალური წოდება — მფრინავი კოსმონავტი. პირველად მფრინავი კოსმონავტის წოდება მიენიჭა ი. გაგარინს.

## ლიტერატურა
## რესურსები ინტერნეტში 
* Пилотируемые космические полёты в 1961—1972 гг.
* 
* Энциклопедия ASTRONote
* Encyclopedia Astronautica
* 

კატეგორია:კოსმონავტიკა
პროგრამა ვენერა

**„პროგრამა ვენერა“** — საბჭოთა უპილოტო კოსმოსური ხომალდების სერია პლანეტა ვენერის შესასწავლად.

სხვა შედეგებთან ერთად, ამ სერიის ხომალდებმა პირველად მოახერხეს სხვა პლანეტის ატმოსფეროში შესვლა, სხვა პლანეტის ზედაპირზე რბილად დაჯდომა, პლანეტის ზედაპირის ფოტოსურათების გამოგზავნა დედამიწაზე და ვენერის ზედაპირის რადიოლოკაციური გამოსახულებების მიღება. ასე რომ, მთელი ეს წამოწყება პლანეტა ვენერის შესაწავლად შეიძლება მიჩნეულ იქნას, როგორც მეტად წარმატებული. პლანეტა ვენერის მზესთან ახლომდებარეობის გამო მასზე არსებული პირობების (მაღალი ტემპერატურა და წნევა) გამო ხომალდების მუშაობის ხანგრძლივობა არც ისე დიდი იყო.  
დიამეტრი დედამიწასა და ვენერას შორის 0.95 კილომეტრია.მისი მასა 0.82. ორბიტის რადიუსი 0.72. ბრუნვის პერიოდი 0.62.დღე-ღამე 243.00 თანამგზავრი კი არ ჰყავს

## ხომალდები
ვენერა-1 იყო პირველი კოსმოსური აპარატი, რომელიც პლანეტა ვენერისკენ გაიგზავნა. ხომალდი გაშვებულ იქნა 1961 წლის 12 თებერვალს და მან პლანეტიდან 100 000 კმ მანძილზე ჩაიარა.

ვენერა-2 და ვენერა-3 პლანეტას 1965 წლის ნოემბერში მიაღწიეს. ვენერა-2 1966 წლის თებერვალში პლანეტას 24 000 კმ მანძილზე ჩაუარა. ვენერა-3 პლანეტის ზედაპიურს მიაღწია. 

ვენერა-4 1967 წლის ოქტომბერში პლანეტა ვენერაზე ჩაუშვა დასაშვები აპარატი, რომლის პარაშუტებმა უზრუნველყვეს დაშვება პლანეტის ზედაპირზე, რომელიც 94 წუთი გრძელდებოდა. დასაშვებმა აპარატმა გადმოსცა ინფორმაცია იმის თაობაზე, რომ ვენერის ატმოსფეროში  25 კმ სიმაღლეზე 271 გრადუსი ტემპერატურა და წნევა 17-20 ატმ წნევა იყო. გაზომვით დადგინდა, რომ ვენერის ატმოსფერო თითქმის მთლიანად ნახშირორჟანგისგან შედგებოდა.

ვენერა-5 და ვენერა-6 1969 წლის მაისში შევიდნენ ვენერის ატმოსფეროში ღამის მხარეზე და გადმოგვცეს ატმოსფეროს ქვედა ფენების შესახებ უფრო დაწვრილებითი ინფორმაცია.

ვენერა-7 1970 წლის 15 დეკემბერს მიაღწია ვენერის ზედაპირს ღამის მხარეზე. 23 წუთის განმავლობაში იგი გადმოსცემდა ინფორმაციას პლანეტის შესახებ, სანამ მაღალი ტემპარატურის და წნევის გამო არ განადგურდა.

1975 წლის ოქტომბერში ვენერა-9 და ვენერა-10 დასაშვებმა აპარატები დაეშვნენ ვენერის ზედაპირზე დღის მხარეზე ერთმანეთისგან 2 000 კმ დაშორებით. თვითონ კოსმოსური ხომალდები გავიდნენ ვენერის ირგვლივ ძლიერ გაჭიმულ ელიფსურ ორბიტაზე (გარემოქცევის პერიოდი 2 დღე იყო). ვენერა-9 დასაშვები აპარატი ინფორმაციას 53 წუთის განმავლობაში გადმოსცემდა.

1978 წლის დეკემბერში ვენერის დღის მხარეზე დაეშვნენ ვენერა-11 და ვენერა-12 დასაშვები აპარატები. ატმოსფეროს კვლევასთან ერთად ეს აპარატები აფიქსირებდნენ ელექტრულ მუხტებს.

1982 წლის მარტში ვენერა-13 და ვენერა-14 დასაშვები აპარატები დაეშვნენ პლანეტის ზედაპირზე. პირველად იქნა მიღებული პლანეტის ზედაპირის ფერადი ფოტოსურათები და ჩატარდა ზედაპირის გრუნტის ანალიზი.

ვენერა-15 და ვენერა-16, რომლებმაც პლანეტას 1983 წლის ოქტომბერში მიაღწიეს რამდენიმე თვის განმავლობაში, გადმოსცემდნენ ვენერის ზედაპირის რადიოლოკაციურ გამოსახულებებს, გარჩევისუნარიანობით 1-2 კმ.

## რესურსები ინტერნეტში 
*The Soviet Exploration of Venus
*Catalog of Soviet Venus images
*Venera 9, 10, 13, and 14 images of the surface of Venus
*The Soviets and Venus by Larry Klaes, 1993
*Venera - Encyclopedia Astronautica

*
ბადე

საკუთარი სახელი **ბადე** შეიძლება აღნიშნავდეს:

* ბადე — ნიგერიაში მცხოვრები ხალხი
*  ბადე — თვალედი (ცხრილისებრი) ქსოვილი
*  ბადე — მავთულის მეტნაკლებად მეჩხერი ქსოვილი
*  ბადე — პოლიგრაფიაში იგივეა, რაც რასტრი
რასტრი

საკუთარი სახელი **რასტრი** შეიძლება აღნიშნავდეს:

* რასტრი - გისოსი, რომლის დანიშნულებაა სინათლის მიმართული სხივთა კონის სტრუქტურული გარდაქმნა. 
* რასტრი - ოპტიკური ხელსაწყო
ჰანს კრისტიან ანდერსენი

**ჰანს კრისტიან ანდერსენი** (დან. *Hans Christian Andersen*; დ. 2 აპრილი, 1805, ოდენსე, დანია ― გ. 4 აგვისტო, 1875, კოპენჰაგენი) — დანიელი პოეტი და მეზღაპრე.

## ბიოგრაფია 
ანდერსენი იყო ღარიბი მეწაღის შვილი. მას ადრევე აღმოაჩნდა დიდი წარმოსახვის უნარი, რაც უფრო გააძლიერა დედამისის ცრუმორწმუნეობამ. მამა 1816 წელს გარდაეცვალა და ჰანს კრისტიანს თავის რჩენა თავად უწევდა. მან შეწყვიტა სკოლაში სიარული, თავადვე ააგო თოჯინების პატარა თეატრი და დაიწყო თავისი მარიონეტებისთვის ტანსაცმლის კერვა. გარდა ამისა, კითხულობდა ყველაფერს, რის შოვნასაც ახერხებდა.

ჰანს კრისტიანის ოცნება იყო ოპერის მომღერლობა, ამის გამო 1819 წელს კოპენჰაგენში წავიდა. აქ იგი გიჟად მიიჩნიეს და სადაც მივიდა ყველა თეატრიდან გამოაგდეს. სამაგიეროდ დაუმეგობრდნენ ისეთი მუსიკოსები, როგორებიც იყო კრისტოფ ვეისი და სიბონი, მოგვიანებით კი პოეტი ფრედერიკ გულდბერგი. მალე იგი შეგირდ მოცეკვავედ მიიღეს სამეფო თეატრში. სიზარმაცის გამო მან გულდბერგის კეთილგანწყობა დაკარგა, სამაგიეროდ იპოვა ახალი მფარველი ჯონა კოლენის სახით.
 
მეფე ფრედერიკ VI დაინტერესდა ამ უცნაური ბიჭით, თავის თავზე აიღო მისი მფარველობა და გააგზავნა სლაგელსის გრამატიკის სკოლაში სასწავლებლად. 1822 წელს ანდერსენმა გამოსცა თავისი პირველი წიგნი *მოჩვენება პალნატოკის საფლავზე*. იგი ძალიან უდისციპლინო და ზარმაცი მოსწავლე აღმოჩნდა და სასწავლებელში 1827 წლამდე დარჩა. 
 
1829 წელს ანდერსენმა მნიშვნელოვან წარმატებას მიაღწია ფანტასტიკური რომანით *ფეხით მოგზაურობა ჰოლმენის არხიდან ამაგერამდე*. ამავე წელს გამოაქვეყნა ლექსების კრებული. 1833 წელს მეფემ იგი ევროპაში სამოგზაუროდ გაგზავნა.

1835 წელს გამოვიდა ანდერსენის რომანი *იმპროვიზატორი* და ძალიან დიდი წარმატება მოიპოვა. ამავე წელს გამოქვეყნდა მისი პირველი ზღაპრები, რომელთა მნიშვნელობა თავიდანვე არ იქნა აღიარებული და არც კი იყიდებოდა.
 
1840-1841 წლებში ანდერსენმა იმოგზაურა გერმანიაში, იტალიაში, მალტასა და საბერძნეთში. ეს მოგზაურობა აღწერა თავის ნაწარმოებში *პოეტის ბაზარი* (1842).

1838 წელს გამოვიდა ზღაპრების მეორე სერია, 1845 წელს კი - მესამე. მიუხედავად იმისა, რომ ზღაპრები ანდერსონს ბავშვებისთვის არ დაუწერია, ისინი სწორედ მოზარდებში გახდა პოპულარული.
 
ამ პერიოდისთვის იგი უკვე მთელს ევროპაში იყო ცნობილი. 1857 წელს გამოსცა ნოველა *ყოფნა თუ არყოფნა*.
1872 წელს გამოვიდა ანდერსენის ბოლო ზღაპრები. ამავე წელს მან ტრავმა მიიღო, რის შედეგადაც გარდაიცვალა 1875 წლის 4 აგვისტოს. იგი დაკრძალულია ასისტენის სასაფლაოზე, კოპენჰაგენში.

## რესურსები ინტერნეტში 
* ანდერსენის ნაწარმოებები სხვადასხვა ფორმატში (ინგლისურ ენაზე) .
* ზღაპრები
* ანდერსენის ზღაპრები ფრანგულად.
* ჰანს კრისტიან ანდერსენის ცენტრი 
* ჰანს კრისტიან ანდერსენის მუზეუმი 
* ანდერსენის ზღაპრები სხვადასხვა ენებზე 

## სქოლიო
კატეგორია:დანიელი მწერლები
კატეგორია:დაბადებული 1805
კატეგორია:გარდაცვლილი 1875
კატეგორია:ჰანს კრისტიან ანდერსენი
კატეგორია:XIX საუკუნის დანიელი რომანისტები
კატეგორია:XIX საუკუნის დანიელი პოეტები
კატეგორია:XIX საუკუნის დანიელი მამაკაცი მწერლები
კატეგორია:დანიელი საბავშვო მწერლები
კატეგორია:დანიელი ფენტეზის ჟანრის მწერლები
კატეგორია:დანიელი მამაკაცი რომანისტები
კატეგორია:დანიელი მამაკაცი პოეტები
კატეგორია:სკანდინავიური ფოლკლორი
კატეგორია:მწერლები ანბანის მიხედვით
ბადიანი

**ბადიანი** () — მარადმწვანე ხეები ილიციუმისებრთა ოჯახისა (ადრე მაგნოლიასებრთა ოჯახს აკუთვნებდნენ). აქვთ ტყავისებრი ფოთლები. სიმაღლე 10 მ-მდეა. ბადიანი ძირითადად ორი სახეობით არის წარმოდგენილი. იაპონური ბადიანი —  () ბუნებრივად იზრდება იაპონიასა (უძველესი დროიდანაა მოშენებული საკულტო მცენარედ) და ნაწილობრივ კორეაში. მისი სურნელოვანი ქერქი იხმარება ხალხურ მედიცინაში. ნაყოფი შეიცავს შხამს. 

კულტივირებულია საქართველოს შავი ზღვის სანაპიროზე, ყინვაგამძლეა. ჩინური ბადიანი () ველურად იზრდება ინდოჩინეთის ნახევარკუნძულზე, სამხრეთ ჩინეთისა და სამხრეთ-აღმოსავლეთ აზიის სხვა რაიონებში. სურნელოვანი ნაყოფი შეიცავს ეთეროვან ზეთს, რომელსაც იყენებენ მედიცინასა და კვების მრეწველობაში. კულტივირებულია საქართველოს შავი ზღვის სანაპიროზე. ძლიერი ყინვა აზიანებს.

## ლიტერატურა 
კატეგორია:ილიციუმისებრნი
Autodesk 3ds Max

**Autodesk 3ds Max**, ყოფილი **3D Studio Max** — 3D კომპიუტერული გრაფიკული პროგრამა, რომელიც განკუთვნილია 3D ანიმაციის, მოდელების და სურათების შესაქმნელად. მისი დეველოპერი და მწარმოებელია Autodesk Media and Entertainment. მას აქვს მოდელირების ფუნქციები, ჩანართების თავისუფალი არქიტექტურა. პროგრამის გამოყენება შესაძლებელია Microsoft Windows-ის პლატფორმაზე. მას ხშირად იყენებენ ვიდეო-თამაშების, სატელევიზიო კომერციული და არქიტექტურული სტუდიები. იგი აგრეთვე გამოიყენება ფილმების ეფექტებისა და წინასწარი ვიზუალიზაციისათვის.

**3D Studio Max** შეიქმნა 1997 წელს Autodesk Media and Entertainment-ის მიერ. პროგრამა გამოიყენება სამგანზომილებიანი ფიგურების, შენობების და განსაკუთრებით ანიმაციების შესაქმნელად.

პროგრამა გამოსვლისთანავე პოპულარული გახდა. მას გააჩნია საკუთარი ენა Max Script(ms), მასში იწერება სკრიპტები, რომლებიც დიზაინერს, ან ანიმატორს, უადვილებს მუშაობას სამგანზომილებიან მოდელზე.

## იხილეთ აგრეთვე
*maxscript

## რესურსები ინტერნეტში 
* 3ds max - ოფიციალური საიტი
* 
* 3ds Max-ის ისტორია 

## სქოლიო 
კატეგორია:გრაფიკული პროგრამები
კატეგორია:პროგრამები სამგანზომილებიან მასალებთან სამუშაოდ
ბადეფრთიანები

**ბადეფრთიანები** () — მტაცებელი მწერების რიგი. აერთიანებს 3500-მდე სახეობას. აქვთ გამჭვირვალე, ბადისებრ დაძარღვული 4 ფრთა. ფრთების შლილი 2-120 მმ-მდეა. ზრდასრულ მწერს მღრღნელი პირის აპარატი აქვს, მატლს — მჩხვლეტავ-მწუწნავი. ბადეფრთიანებისთვის დამახასიათებელია სრული გარდაქმნა. ზრდასრული ფორმები ბინადრობენ ხმელეთზე, მატლები — ზოგჯერ წყალშიც გვხვდება (ამ შემთხვევაში უვითარდებათ ტრაქეული ლაყუჩები). მატლები მსხვერპლის საფარველს მჭრელი მანდიბულებით ჩხვლეტენ და ჭრილობაში უშვებენ საჭმლის მომნელებელ წვენებს, შემდეგ კი გათხიერებულ საკვებს წოვენ. საკვების გადამუშავებულ ნარჩენს მატლი ვერ გამოყოფს, რადგან მის შუა და უკანა ნაწლავებს შორის ყრუ ტიხარი ვითარდება. როდესაც ჭუპრი ზრდასრულ მწერად გარდაიქმნება, ეს ტიხარი ქრება და საკვების ნარჩენები გარეთ გამოიყოფა. ბადეფრთიანები ფართოდაა გავრცელებული. ბადეფრთიანების ოჯახებიდან საქართველოში გვხვდება Muzmeleonidae, Ascalaphidae, Chrysopidae, Mantispidae, რომელთა სახეობებიდან ზოგს დიდი სარგებლობა მოაქვს სახალხო მეურენეობისათვის. მაგ., ოქროთვალა ანადგურებს სუბტროპიკული კულტურების მავნებელ კოქციდებს და აგრეთვე ბუგრებს.
## ლიტერატურა 
*
ერთი მშვენიერი კვირა დღე

**ერთი მშვენიერი კვირა დღე** — 1947 წლის იაპონური ფილმი. მისი რეჟისორია აკირა კუროსავა. ფილმი გადაღებულია იაპონიის ოკუპაციის პერიოდში.

## რესურსები ინტერნეტში 
*

კატეგორია:იაპონური ფილმები
კატეგორია:აკირა კუროსავას ფილმები
კატეგორია:1947 წლის ფილმები
ჩუმი დუელი

**ჩუმი დუელი** — 1949 წლის იაპონური ფილმი. მისი რეჟისორია აკირა კუროსავა. ფილმში მონაწილეობს ტოსირო მიფუნე.

## რესურსები ინტერნეტში 
*

კატეგორია:იაპონური ფილმები
კატეგორია:აკირა კუროსავას ფილმები
კატეგორია:1949 წლის ფილმები
შვიდი სამურაი

**შვიდი სამურაი** — 1954 წლის იაპონური სათავგადასავლო დრამატული ფილმი. მისი რეჟისორი, სცენარის და მონტაჟის ავტორია აკირა კუროსავა. ფილმში მიმდინარე მოვლენები ხდება 1587 წელს, იაპონიაში. შვიდი სამურაო კინოს ისტორიაში ერთ-ერთ ყველაზე გავლენიან ფილმად მიიჩნევა. მისი დასავლური გადამუშავებული ვერსიაა ვესტერნი „შესანიშნავი შვიდეული“. ფილმმა მიიღო ვენეციის კინოფესტივალის ვერცხლის ლომი.

## რესურსები ინტერნეტში
* 
* 
* 
* 
* 
* ესსე ფილმის შესახებ (*რუსული*)

კატეგორია:იაპონური ფილმები
კატეგორია:იაპონურენოვანი ფილმები
კატეგორია:აკირა კუროსავას ფილმები
კატეგორია:1954 წლის ფილმები
კატეგორია:შავ-თეთრი ფილმები
სამი გაიძვერა მიმალულ ციხესიმაგრეში

**სამი გაიძვერა მიმალულ ციხესიმაგრეში** (იაპონურად: 隠し砦の三悪人) — აკირა კუროსავას ფილმი. მთავარ როლს ასრულებს ტოსირო მიფუნე. აკირა კუროსავამს ფილმისთვის მიღებული აქვს ვერცხლის დათვი საუკეთესო რეჟისორისთვის ბერლინის კინოფესტივალზე.

## რესურსები ინტერნეტში
* 
* *გაიძვერა მიმალულ ციხესიმაგრეში* Rotten Tomatoes-ზე
* არმონ წაითის ესსე  Criterion Collection-ზე
* *სამი გაიძვერა მიმალულ ციხესიმაგრეში*  იაპონური კინოს მონაცემთა ბაზაში

კატეგორია:იაპონური ფილმები
კატეგორია:იაპონურენოვანი ფილმები
კატეგორია:აკირა კუროსავას ფილმები
კატეგორია:1958 წლის ფილმები
კატეგორია:ისტორიული ფილმები
მცველი

**მცველი** — აკირა კუროსავას ფილმი იაპონელი სამურაის შესახებ, რომელიც გადაწყვეტს, ჩაერთოს პატარა ქალაქში მიმდინარე ორი დამნაშავის ბრძოლაში. 1964 წელს გამოვიდა მისი არაოფიციალური გადამუშავებული ვერსია „ერთი მუჭა დოლარისთვის“ — ვესტერნი, რომელიც გადაიღო სერჟიო ლეონემ.

## რესურსები ინტერნეტში
* 
* 
* 
* *მცველი*  იაპონური კინოს მონაცემთა ბაზაში
* ალექსანდერ სესინსკეს ესსე  Criterion Collection-ზე
* A Comparison of *Yojimbo*, *A Fistful of Dollars* and *Last Man Standing* (*ინგლისური*)

კატეგორია:იაპონური ფილმები
კატეგორია:იაპონურენოვანი ფილმები
კატეგორია:აკირა კუროსავას ფილმები
კატეგორია:1961 წლის ფილმები
კატეგორია:შავ-თეთრი ფილმები
სამოთხე და ჯოჯოხეთი

**სამოთხე და ჯოჯოხეთი** — აკირა კუროსავას ფილმი. ასახავს რეჟისორის თანამედროვე იაპონიაში სოციალურ ფენებში არსებულ განსხვავებებს. გამოვიდა 1963 წელს.

## რესურსები ინტერნეტში
* *სამოთხე და ჯოჯოხეთი*  იაპონური კინოს მონაცემთა ბაზაში
* 
* ჩაკ სტეპენსის ესე Criterion Collection-ზე

კატეგორია:იაპონური ფილმები
კატეგორია:აკირა კუროსავას ფილმები
კატეგორია:1963 წლის ფილმები
კატეგორია:იაპონურენოვანი ფილმები
კატეგორია:შავ-თეთრი ფილმები
დოდესკადენი

**დოდესკადენი** — აკირა კუროსავას 1970 წლის ფილმი. ის რეჟისორის პირველი ფერადი ფილმი იყო. სახელწოდება ტრამვაის ვაგონის ბორბლების მხაურისგან მომდინარეობს.

## რესურსები ინტერნეტში
* *დიდესკადენი*  იაპონური კინოს მონაცემთა ბაზაში

კატეგორია:იაპონური ფილმები
კატეგორია:იაპონურენოვანი ფილმები
კატეგორია:აკირა კუროსავას ფილმები
კატეგორია:1970 წლის ფილმები
დერსუ უზალა

**დერსუ უზალა** — აკირა კუროსავას 1975 წლის ფილმი. გადაღებულია საბჭოთა კავშირის/იაპონიის ერთობლივი თანამშრომლობით. იგი არის რეჟისორის პირველი ფილმი არაიაპონურ ენაზე.

ფილმი ეფუძნება დერსუ უზალაზე 1923 წლის მოგონებებს, რომლებიც ვლადიმერ არსენიევს ეკუთვნის. მათში აღწერილია რუსეთის შორეულ აღმოსავლეთში მოგზაურობის ამბავი.

## ჯილდოები
*ოსკარი საუკეთესო უცხოენოვანი ფილმისთვის

## რესურსები ინტერნეტში
*
*
* დერსუ უზალა

კატეგორია:იაპონური ფილმები
კატეგორია:აკირა კუროსავას ფილმები
კატეგორია:1975 წლის ფილმები
კატეგორია:წიგნებზე დაფუძნებული ფილმები
ცუდებს მშვიდად სძინავთ

**ცუდებს მშვიდად სძინავთ** — აკირა კუროსავას ფილმი. გადაღებულია უილიამ შექსპირის ჰამლეტის მიხედვით. ფილმი ამავდროულად წარმოადგენდა ელიტური კორუფციის კრიტიკას.

## რესურსები ინტერნეტში
* 
* 
* *ცუდებს მშვიდად სძინავთ*  იაპონური კინოს მონაცემთა ბაზაში
* ჩაკ სტეპენსის ესსე  Criterion Collection-ზე (*ინგლისური*)
* კუროსავას ჰამლეტი?  (*ინგლისური*)

კატეგორია:იაპონური ფილმები
კატეგორია:იაპონურენოვანი ფილმები
კატეგორია:აკირა კუროსავას ფილმები
კატეგორია:1960 წლის ფილმები
კატეგორია:შავ-თეთრი ფილმები
რანი

**რანი** ( რან) — კინორეჟისორ აკირა კუროსავას მიერ გადაღებული ფილმი, ისტორიული დრამა. აღწერს სენგოკუს პერიოდის გამოგონილი სარდლის, იტიმონძი კაგეტორას და მისი სამი შვილის ცხოვრებას. ფილმი ეფუძნება უილიამ შექსპირის ტრაგედიას მეფე ლირი.

## ჯილდოები 
**ოსკარი**
# საუკეთესო კოსტუმების დიზაინი: ემი ვადა

**BAFTA**
# საუკეთესო უცხოენოვანი ფილმი
# საუკეთესო გრიმი და ვარცხნილობა

## რესურსები ინტერნეტში 
* 
* 
* *რანი*  იაპონური კინოს მონაცემთა ბაზაში
* ფილმის ტრანსკრიპტი

კატეგორია:იაპონური ფილმები
კატეგორია:იაპონურენოვანი ფილმები
კატეგორია:აკირა კუროსავას ფილმები
კატეგორია:1985 წლის ფილმები
კატეგორია:ისტორიული ფილმები
ჯერ კიდევ არა

**ჯერ კიდევ არა** — 1993 წლის იაპონური ფილმი. მისი რეჟისორია აკირა კუროსავა. ფილმში მონაწილეობენ ტაცუო მაცუმურა და კიოკო კაგავა.

## რესურსები ინტერნეტში 
*

კატეგორია:იაპონური ფილმები
კატეგორია:აკირა კუროსავას ფილმები
კატეგორია:1993 წლის ფილმები
აგვისტოს რაფსოდია

**აგვისტოს რაფსოდია** — აკირა კუროსავას ფილმი. ფილმში ერთ-ერთ როლს რიჩარდ გირი ასრულებს.  ფილმი ნაგასაკის ატომური დაბომბვის მოგონებებს ეხება.

## რესურსები ინტერნეტში 
* *აგვისტოს რაფსოდია*  იაპონური კინოს მონაცემთა ბაზაში

კატეგორია:იაპონური ფილმები
კატეგორია:იაპონურენოვანი ფილმები
კატეგორია:აკირა კუროსავას ფილმები
კატეგორია:1991 წლის ფილმები
კატეგორია:იაპონური დრამატული ფილმები
პაკატიანუსი

thumb|პაკატიანუსის მონეტა
**ტიბერიუს კლავდიუს მარინუს პაკატიანუსი**  () (დ. უცნობია — გ. 248) — რომაელი უზურპატორი 248 წელს.

კატეგორია:რომის იმპერატორები
კატეგორია:მესამე საუკუნის კრიზისი
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 248
კატეგორია:უზურპატორები
კატეგორია:დაბადების წელი უცნობია
ტერმინატორი 2: განკითხვის დღე

**ტერმინატორი 2: განკითხვის დღე** — ფანტასტიკური ჟანრის აშშ-ის ფილმი, „ტერმინატორის“ გაგრძელება. ფილმი ფართო ეკრანებზე გამოვიდა 1991 წლის 3 ივლისს. მთავარ როლებში არნოლდ შვარცენეგერი, ლინდა ჰამილტონი, ედუარდ ფურლონგი და რობერტ პატრიკი.

ფილმის გადაღება დაიწყო 1990 წლის 9 ოქტომბერს და დასრულდა 1991 წლის 4 აპრილს. სურათის გადაღება დაახლოებით 100 მლნ აშშ დოლარი დაჯდა და იმ დროისათვის ეს რეკორდი იყო. გაქირავებაში ფილმმა 204,8 მლნ აშშ დოლარი შემოიტანა და იგი 1991 წლის ყველაზე შემოსავლიანი ფილმი იყო. თავის დროზე „ტერმინატორმა“ 1984 წელს მხოლოდ 38 მლნ აშშ დოლარი შემოიტანა კინოგაქირავებიდან (მისი გადაღება 6,5 მლნ აშშ დოლარი დაჯდა).

## შინაარსი 
ათი წლის შემდეგ რას სარა კონორმა გაანადგურა ტერმინატორი რომელსაც სარას მოკვლა ჰქონდა დავალებული, ორი ახალი ტერმინატორი ჩამოდის ლონ-ანჯელესში 2029 წლის შემდეგდროინდელი მომავლიდან. ამათგან პირველი არის T-800 მოდელი 101 (არნოლდ შვარცენეგერი მის როლში) - ისეთივე კიბორგი როგორიც ადრე სარას მოსაკლავად იყო გამოგზავნილი, ხოლო მეორე T-1000 (რობერტ პატრიკი).

ჯონ კონორი (ედუარდ ფურლონგი მის როლში) ცხოვრობს მის მეურვეებთან. ის ადრე იზრდებოდა დედამისთან, სარა კონორთან ერთად რომელიც მას ეუბნებოდა რომ ჯონი ოდესმე ადამიანთა ლიდერი გახდებოდა და მათ გაუძღვებოდა მანქანების წინააღმდეგ საბრძოლველად. სარას შეხვედრამ ტერმინატორთან და რისთან იგი მკვეთრად შეცვალა. იგი უკვე აღარ არის ის სუსტი და ჩვეულებრივი ქალი, არამედ გახდა უფრო გამძლე და მტკიცე რომელმაც იცის თუ რა უნდა მოხდეს მომავალში და ამის გამო განუწყვეტლივ ტანჯავს კოშმარები. მისი პიროვნების ამგავრი ცვლილება და მისი საქციელი აფიქრებინებს მის გარშემო მყოფთ და მათ შორის მის შვილს — ჯონს რომ სარა იგი არანორმალურია. საბოლოო ჯამში სარა ხვდება პესკადეროს ფსიქიატრიულ საავადმყოფოში.

ამასობაში ორივე ტერმინატორი ჯონს ეძებს. ამათგან ერთ-ერთი, T-800 რომელიც ადამიანებმა მომავალში დაიჭირეს და გადააპროგრამეს, ჯონის დასაცავადაა გამოგზავნილი მაშინ როცა მეორე ტერმინატორი-T-1000, ბევრად გაუმჯობესებული — ჯონის გასანადგურებლად არის გამოგზავნილი „სკაინეტის“ მიერ. ეს უკანასკნელი, T-1000 თხევადი ლითონებისგან არის დამზადებული და სურვილისამებრ შეუძლია ფორმის შეცვლა და ნებისმიერი საგნისადმი (რთული მანქანების გარდა) და სხვა ადამიანებისადმი დამსგავსება.
 
## რესურსები ინტერნეტში 
* 
* 
* 
* 
* 

## სქოლიო 
კატეგორია:ამერიკული ფილმები
კატეგორია:1991 წლის ფილმები
კატეგორია:ფილმები დროში მოგზაურობის შესახებ
ვენერა-13

მინი|ვენერა-13-ის საფოსტო მარკა.
**ვენერა-13** () — სსრკ-ის მიერ პლანეტა ვენერის გამოკვლევისათვის გაგზავნილი უპილოტო კოსმოსური ხომალდი.

„ვენერა-13“ გაშვებულ იქნა 1981 წლის 30 ოქტომბერს ბაიკონურის კოსმოდრომიდან რაკეტა-მატარებლით „პროტონი“. ხომალდების მასა იყო 760 კგ.

„ვენერა-13“ დაყენებული იყო სამეცნიერო ხელსაწყოები, რომლის შექმნაშიც მონაწილეობას იღებდნენ საბჭოთა, ავსტრიელი და ფრანგი სპეციალისტები. „ვენერა-13“ გაშვებიდან, 5 დღის შემდეგ, კოსმოსში გაშვებული იქნა კოსმოსური ხომალდი „ვენერა-14“, ეს დრო მეტად ხელსაყრელი იყო ვენერისკენ გასაფრენად. 
  
ოთხი თვის შემდეგ, „ვენერა-13“-მა მიაღწია პლანეტა ვენერას. კოსმოსურ ხომალდს გამოეყო დასაშვები აპარატი, რომელიც 1982 წლის 1 მარტს რბილად დაეშვა ვენერის ზედაპირზე. თვითონ „ვენერა-13“ განაგრძობდა მოძრაობას ჰელიოცენტრულ ორბიტაზე. 

დამუხრუჭების შედეგად დასაშვები აპარატი შევიდა ვენერის ატმოსფეროში, მისი სიჩქარე შემცირდა ბგერის სიჩქარემდე და ამის შემდეგ გაიხსნა სამუხრუჭე პარაშუტი. 47 კმ სიმაღლეზე პარაშუტი ჩამოშორდა დასაშვებ აპარატს, რომელმაც ამის შემდეგ დაშვება გააგრძელა აეროდინამიკური დამუხრუჭების ხარჯზე. იგი დაეშვა ვენერის ზედაპირზე სამხრეთ განედის 7°30’ და აღმოსავლეთ გრძედის 303°, დაშვების ადგილს სახელად „ფობე რეჯიო“ (Phoebe Regio) ეწოდებოდა. რაც შეეხება „ვენერა-14“ დასაშვებ აპარატს, იგი „ვენერა-13“ დასაშვები აპარატისგან 950 კილომეტრში ჩრდილო-აღმოსავლეთში დაეშვა. „ვენერა-13“ დასაშვები აპარატის დაშვების ადგილას დახვდა გაშიშვლებული კლდოვანი ქანები, რომელიც გარშემორტყმულნი იყვნენ წვრილმარცვლოვანი მუქი ფერის ნიადაგით.  

დაშვების შემდეგ „ვენერა-13“ დასაშვებმა აპარატმა პლანეტა ვენერის ზედაპირის პანორამული სურათები გადმოსცა. სპეციალური მოწყობილობების საშუალებით აღებული იქნა ვენერის ზედაპირის სინჯები, რომლებიც შემდეგ გამოსაკვლევად საგანგებო კამერაში მოთავსდნენ, რომელშიც წნევა 0,05 ატმოსფეროს, ხოლო ტემპერატურა 30°C აღწევდა. ვენერის ზედაპირის გრუნტის ნიმუშების ქიმიური შემადგენლობა გამოკვლეულ იქნა რენტგენული ფლუორესცენციული სპექტრომეტრის მეშვეობით. 

„ვენერა-13“ დაყენებულ იქნა ხმისჩაწერი მოწყობილობა, რომელმაც ჩაიწერა ქუხილის ხმა, ეს იყო პირველი შემთხვევა, როცა სხვა პლანეტაზე ქუხილი ხმა ჩაიწერეს. 

„ვენერა-13“ დასაშვები მოწყობილობა მოქმედებდა 127 წუთის განმავლობაში (თავდაპირველად დაგეგმილი იყო, რომ მას 32 წუთის განმავლობაში უნდა ემოქმედა) 84 ატმოსფერო წნევის და 457°C ტემპერატურის პირობებში. 

## რესურსები ინტერნეტში
* Encyclopedia Astronautica 

კატეგორია:კოსმოსური ხომალდები
კატეგორია:პროგრამა ვენერა
ფილიპე არაბი

thumb|ფილიპე არაბის მონეტა
**ფილიპე არაბი** (; დ. 204 — გ. 249) — რომის იმპერატორი 244 წლიდან 249 წლამდე. წარმოშობით არაბი, არაბი შეიხის ვაჟი (რომის მოქალაქეობის მიღების შემდეგ — რომაელი მხედრის). პრეტორიის პრეფექტი. ხელისუფლებაში მოვიდა იმპერატორ გორდიანე III-ის დაღუპვის შემდეგ (244), მშვიდობა დაამყარა სასანიანთა იმპერიასთან, სპარსელთათვის დიდძალი კონტრიბუციის გადახდა იკისრა. 247 წელს აღინიშნა რომის დაარსებიდან 1000 წელი. ფილიპე არაბმა გაზარდა გადასახადები, დაიწყო დაბალსინჯიანი მონეტების მოჭრა და შეწყვიტა დუნაის ჩრდილოეთით მცხოვრები ბარბაროსი ტომებისათვის ფულადი სუბსიდიების გადახდა. 249 წელს დაიღუპა უზურპატორ გაიუს დეციუსთან ბრძოლაში.

## ლიტერატურა 
* *Christ K.* Geschichte der römischen Kaiserzeit: Von Augustus bis zu Konstantin. Münch., 1988;
* *Федорова Е. В.* Императорский Рим в лицах. М., 2002;
* *Körner Ch.* Philippus Arabs: Ein Soldatenkaiser in der Tradition des antoninisch-severischen Prinzipats. B., 2002;
* *Potter D. S.* The Roman Empire at bay, AD 180–395. 2nd ed. Milton Park, 2013;
* 

კატეგორია:რომის იმპერატორები
კატეგორია:მესამე საუკუნის კრიზისი
კატეგორია:დაბადებული 204
კატეგორია:გარდაცვლილი 249
კატეგორია:ბრძოლის ველზე დაღუპული მონარქები
კატეგორია:რომის გაღმერთებული იმპერატორები
მეომრის ჩრდილი

**მეომრის ჩრდილი** — აკირა კუროსავას 1980 წლის ფილმი. ფილმი იაპონიის ისტორიის სენგოკუს პერიოდს ასახავს.

## ჯილდოები
**BAFTA** 
*საუკეთესო რეჟისურა: აკირა კუროსავა
*საუკეთესო კოსტუმების დიზაინი: სეიჩირო მომოსავა

**სხვა ჯილდოები**
*ოქროს პალმის რტო
*სეზარი საუკეთესო უცხოური ფილმისთვის

## რესურსები ინტერნეტში
*
* 
* *Kagemusha*  at the Japanese Movie Database
* Criterion Collection essay by Peter Grilli

კატეგორია:იაპონური ფილმები
კატეგორია:იაპონურენოვანი ფილმები
კატეგორია:აკირა კუროსავას ფილმები
კატეგორია:1980 წლის ფილმები
კატეგორია:ისტორიული ფილმები
ვოსტოკ-6

მინი|250პქ|ვალენტინა ტერეშკოვა 1969 წელს
**ვოსტოკ-6** — სსრკ-ის მიერ გაშვებული მეექვსე და უკანასკნელი პილოტირებული კოსმოსური ხომალდი ვოსტოკის სერიიდან.

## გაფრენის მაჩვენებლები 
*ხომალდის მასა — 4,713 ტონა
*ორბიტის დახრილობა — 64,95°
*გარემოქცევის პერიოდი — 88,30 წუთი 
*პერიგეა — 180,9 კმ
*აპოგეა — 231,1 კმ

## ეკიპაჟი 
*ეკიპაჟი — ვალენტინა ტერეშკოვა, პირველი ქალი-კოსმონავტი
*დუბლიორი — ირინა სოლოვიევა

## ლიტერატურა
* Герои звёздных трасс: Сборник / Составитель Д. Мамлеев.. — Изд. 2-е, доп. — М.: Известия, 1963. — 192, [34] с. — (Библиотека «Известий». Специальный выпуск). — 300 000 экз. (обл.)
* *Klass, Philip J.* Plot of Vostoks 5 and 6 apogee altitude, using Soviet data. // *Aviation Week & Space Technology*, July 1, 1963, v. 79, no. 1, p. 27.


კატეგორია:კოსმოსური ხომალდები
ფლავიუსები

**ფლავიუსები**  — დინასტია რომის იმპერიაში, მათი მმართველობა გრძელდებოდა 69 წლიდან 96 წლამდე. დინასტიის პირველი წარმომადგენელი ვესპასიანე ფლავიუსი ტახტზე ავიდა ოთხი იმპერატორის წელს და წინამორბედებისგან განსხვავებით შეძლო არა მხოლოდ ტახტის შენარჩუნება, არამედ მისი საკუთარი ვაჟისთვის გადაცემა. ფლავიუსების მმართველობის პერიოდი იმპერიაში სტაბილურობითა და იმპერიის გაძლიერებით ხასიათდებოდა. ტიტუსის, ვესპასიანეს ვაჟის შემდეგ ტახტზე მისი უმცროსი ძმა — დომიციანე ავიდა, რომელიც ხასიათით მკვეთრად განსხვავდებოდა ძმისგან და მამისგან. მას და მის ძმას არ ჰყავდათ მემკვიდრეები. 96 წელს დომიციანე მოკლეს შეთქმულება, რის შემდეგაც დინასტია შეიცვალა.

## ფლავიუსების დინასტიის იმპერატორები 
* ვესპასიანე ფლავიუსი — 69-79
* ტიტუსი — 79-81
* დომიციანე — 81-96

## ლიტერატურა 
კატეგორია:რომის იმპერატორები
კატეგორია:დინასტიები
ვიქტორ სუვოროვი

**ვიქტორ სუვოროვი** (რუს. Виктор Суворов, ნამდვილი სახელი **ვლადიმირ რეზუნი**, Владимир Резун) (დ. 20 აპრილი 1947) — რუსი მწერალი და ისტორიკოსი. მსახურობდა საბჭოთა არმიაში და მუშაობდა სამხედრო დაზვერვისათვის (გრუ - Главное разведывательное управление). 1978 წელს გაიქცა დიდ ბრიტანეთში, სადაც მუშაობა დაიწყო დაზვერვის ანალიტიკოსად და ლექტორად. ავტორია წიგნებისა საბჭოთა არმიაზე, საბჭოთა დაზვერვაზე და სპეციალურ ჯარებზე (ე. წ. სპეცრაზმი)

## რესურსები ინტერნეტში 
* Официальный сайт Виктора Суворова 
* Виктор Суворов в библиотеке Максима Мошкова
* Работы Виктора Суворова на сайте «Милитера» («Военная литература»)
* Игорь Лосев. Великий украинец Владимир Ризун (газета "День", Украина, 15.05.2008)
* Открытое письмо В. Суворова руководству издательства «АСТ» 

კატეგორია:რუსი მწერლები
კატეგორია:რუსი ისტორიკოსები
კატეგორია:დაბადებული 1947
კატეგორია:მწერლები ანბანის მიხედვით
კატეგორია:ცოცხალი ადამიანები
მირი (მრავალმნიშვნელოვანი)

საკუთარი სახელი **მირი** შეიძლება აღნიშნავდეს:

*მირი -  VII საუკუნის I ნახევრის ქართველი პოლიტიკური მოღვაწე.
* მირი   - ორბიტული სადგური
* მირი - ქალაქი მალაიზიაში
პულპი

***პულპი*** (ფრანგ. poulpe - რვაფეხა) — 1990-იან წლებში ჩამოყალიბებული რომანთა სერია.

ამ სახელწოდებით გამოდის მასებში კარგი გასაღების მქონე იაფფასიანი, დაბალი პოლიგრაფიული ხარისხის ლიტერატურა. აღნიშნულ სერიაში შემავალი ცალკეული რომანი ერთი ამოსავალი ტექსტის ერთგვარი ინტერპრეტაციაა. ყველა რომანს აერთიანებს ერთი პერსონაჟი - 35 წლის გაბრიელ ლეკუვრერი, მოქმედების საერთო ადგილი - პარიზის მე-11 ოლქი, ერთადერთი უბანი, სადაც ზამთრის ცირკის გარდა არანაირი ტურისტული სანახაობა არ არის. გაბრიელს ყოველთვის ჰყავს მეგობარი გოგო - ქერა სტილისტი შერილი; ასევე არსებობს ვინმე პედრო, ესპანელი ანარქისტი, ვინც გაბრიელს იარაღითა და ყალბი დოკუმენტებით ამარაგებს. გაბრიელის ხასიათი, მისი მოქმედება ავტორზეა დამოკიდებული და რომანიდან რომანში იცვლება. მთავარი მოქმედი პირი ხან მოძალადეა, ხან ძალადობის მსხვერპლი, ხან კეთილი, ხან ბოროტი, ხან მეოჯახე, ხან ავანტიურისტი.

ერთ მწერალს უფლება აქვს აღნიშნულ სერიაში არაუმეტეს ორი რომანის გამოცემისა, რათა თავიდან იქნას აცილებული ერთფეროვნება და პერსონაჟი მომაბეზრებელი არ გახდეს.

დღეისთვის *პულპის* სერიაში გაერთიანებული ორასზე მეტი რომანი არსებობს. გაბრიელის თავგადასავლებზე გადაღებულია ფილმები, შექმნილია კომიქსები, განთავსებულია ინტერნეტსაიტებზე. სულ რაღაც ხუთ წელიწადში *პულპი* გახდა უზარმაზარი სამწერლობო სახელოსნო, რომელიც ღიაა ყველასთვის.

აღნიშნულ ჯგუფში გაერთიანებულ ავტორთაგან აღსანიშნავია:
* ჟან ბერნარ პუი, ფრანგული დეტექტიური რომანის ერთ-ერთი უმნიშვნელოვანესი ფიგურა და “პულპის” დამაარსებელი, რომელსაც ეკუთვნის გაბრიელის თავგადასავლებისადმი მიძღვნილი პირველი რომანი.
* პიერ მანის
* კრისტიან როტის
* შანტალ მონტელიე

## რესურსები ინტერნეტში 
*www.gabriel-lecouvreur.com 
* http://olivier.roumieux.free.fr/lepoulpe/ პულპისადმი მიძღვნილი საიტი

კატეგორია:ლიტერატურული მიმდინარეობები
კატეგორია:ფრანგული ლიტერატურა
სუვოროვი

საკუთარი სახელი **სუვოროვი** შეიძლება აღნიშნავდეს ერთ-ერთ შემდეგ პიროვნებათაგანს:

* სუვოროვი, ალექსანდრე - რუსი მხედართმთავარი და სამხედრო თეორეტიკოსი
* სუვოროვი, ვიქტორ - რუსი მწერალი და ისტორიკოსი

კატეგორია:მრავალმნიშვნელოვანი გვერდები გვარის შემცველი სიებით
ბადიში

**ბადიში**, **ჭიდილა** — უღელტეხილი საქართველოში, აჭარის ავტონომიურ რესპუბლიკაში, ხულოს მუნიციპალიტეტში. მდებარეობს მესხეთის ქედზე. სიმაღლე ზღვის დონიდან 2372 მ. გადადის ჭიდილასწყლისა (ბახვისწყლის აუზი) და ნაღვარევისწყლის (აჭარისწყლის აუზი) ხეობების დამაკავშირებელი საურმე გზა. შემოსილია სუბალპური მდელოებით.

## ლიტერატურა 
კატეგორია:აჭარის ავტონომიური რესპუბლიკის უღელტეხილები
ბადრიჯანი

**ბადრიჯანი** () — მრავალწლოვანი მცენარე ძაღლყურძენასებრთა ოჯახისა. სითბოსა (20-30&nbsp;°C) და ტენის მოყვარული კულტურა. 

მისი სამშობლოა აღმოსავლეთი ინდოეთი. ველურად იზრდება სამხრეთ-აღმოსავლეთ აზიაში (ინდოეთი, მიანმარი და სხვა), ტროპიკულ სარტყელში კულტივირებულია მრავალწლოვან მცენარედ. ამიერკავკასიის რესპუბლიკებში, რუსეთსა და უკრაინის სამხრეთით, მოლდოვასა და შუა აზიაში მოჰყავთ ღია გრუნტზე. 

ნაყოფი შეიცავს (%-ობით): 7,1-11 მშრალ ნივთიერებას, 2,7 - 4 შაქარს, 0,6-1,4 ცილას, 0,1-0,4 ცხიმს, აგრეთვე კალციუმის, ფოსფორის, რკინისა და სხვა მარილებს. ბადრიჯანს იყენებენ საკონსერვო წარმოებასა და კულინარიაში. გავრცელებული ჯიშები: დელიკატესი 163, დონური 14, გრძელი იისფერი 239, სიმფეროპოლური 105, საკონსერვო 10 და სხვა. 

მოსავლიანობა 1530 ტ/ჰა. სუბტროპიკულ და ზომიერი ჰავის ქვეყნებში ბადრიჯანი მოჰყავთ როგორც ერთწლოვანი კულტურა ჩითილის გამოყვანის მეთოდით. ივანე ჯავახიშვილის ცნობით, საქართველოში ბადრიჯანი ცნობილი ყოფილა XII საუკუნემდე. ხალხური სელექციით შექმნილია ადგილობრივი ჯიშები. რესპუბლიკაში დარაიონებული ჯიშებია: გარდაბნული, ბულგარული 014, შავგვრემანი. ბადრიჯნის მავნებლებია: მინდვრის ბაღლინჯო, მახრასებრნი და სხვა. დაავადებანი: მშრალი სიდამპლე, ფილტოფთორა, ჭკნობა.
## ლიტერატურა 
კატეგორია:ძაღლყურძენასებრნი
კატეგორია:ბოსტნეული
მაჩვენებლიანი ფუნქცია

**მაჩვენებლიანი (ექსპონენტური) ფუნქცია** მათემატიკურ ფუნქციებში ერთ-ერთ მნიშვნელოვან როლს ასრულებს. ჩაიწერება ამგვარად '*exp(*x*)** ან ***e**x**', სადაც *e* უდრის დაახ. 2.71828183 და არის ნატურალური ლოგარითმის ბაზისი.

## ისტორია 
ხარისხის წილადური მაჩვენებლები, წილადმაჩვენებლიან ხარისხებზე მოწმედებათა მარტივი წესები გვხვდება XIV საუკუნის ფრანგი მათემატიკოსის ნ. ორესმი (1323-1382) შრომებში. ფრანც ნ. ბუკე (XV საუკუნე) განიხილავდა უარყოფით და ნულოვან მაჩვენებლიან ხარისხებს.

გერმანელმა მატემატიკოსმა მ. შტიფელმა(1486-1567) შემოიტანა სახელწოდება ”მაჩვენებელი (Exponente)” და განსაზღვრა a°=1, როცა a არ უდრის ნულს. შეადარა რა ერთმანეთს ერთიდაიმავე ფუძიანი ნატურალურმაჩვენებლიანი ხარისხები, იგი ამ კერძო შემთხვევაში მოვიდა შემდეგ თანაფარდობამდე: Log(ab)=Loga+Logb, Log(a/b)=Loga-Logb.

ლოგარითმები ერთმანეთისგან დამოუკიდებლად შემოიტანეს ინგლისელმა მატემატიკოსმა ჯ. ნეპერმა და შვეიცარიელმა მათემატიკოსმა ი. ბიურგიმ (1552-1632). ლოგარითმების თეორია განავითარა ნეპერმა. მან დაამუშავა ლოგარითმების დაწვრილებით ცხრილები.ნეპერის ცხრილები მცირედ განსხვავდება ნატურალური ლოგარითმების თანამედროვე ცხრილებისგან. ათობითი ლოგარითმები შემოიტანა ინგლისელმა მათემატიკოსმა გ. ბრიგსმა (1556-1630). ჯერ კიდევ XVII საუკუნის ბოლოს ლაიბნიცი გალოგარითმების წესების მეშვეობით ხსნიდა მაჩვენებლიან განტოლებებს. ლოგარითმული ცხრილების, ხოლო უფრო მოგვიანებით ლოგარითმული სახაზავის გამოყენებამ მნიშვნელოვნად გაამარტივა გამოთვლითი სამუშაოები. ისინი დიდი ხნის განმავლობაში წარმოადგენდნენ გამოთვლების ძირითად საშუალებებს. ფრანგი მათემატიკოსი ლაპლასის თქმით, რომ ლოგარითმის გამოგონებამ გაახანგრძლივა გამომთვლელთა სიცოცხლე.

კატეგორია:ფუნქციები
ბადურა

საკუთარი სახელი **ბადურა** შეიძლება აღნიშნავდეს:

* ბადურა – თვალის შიგნითა, ნერვული, სინათლის შემგრძნობი გარსი
* ბადურა – მცოხნავი ცხოველების კუჭის მეორე განყოფილება
* ბადურა – შედარებით პატარა თანავარსკვლავედი
ბავიუ

**ბავიუ** — მდინარე საქართველოში, აფხაზეთის ავტონომიური რესპუბლიკის სოხუმის მუნიციპალიტეტში. წარმოადგენს ბზიფის მარჯვენა შენაკადს. სათავე აქვს აფხაზეთის კავკასიონის მთავარი წყალგამყოფი ქედის სამხრეთ კალთაზე. სიგრძე 30,3 კმ, აუზის ფართობი 197,4 კმ². მთელ სიგრძეზე მიედინება ვიწრო ხეობაში, რომელიც ფსხუს ქვაბულში ოდნავ ფართოვდება. მარცხნიდან ერთვის მდინარე ბაული. საშუალო მრავალწლიური ხარჯი 13,4 მ³/წმ.

## სქოლიო
კატეგორია:აფხაზეთის ავტონომიური რესპუბლიკის მდინარეები
ბაზალეთი (მხარე)

**ბაზალეთი** — ისტორიული მხარე ქართლში. ვახუშტის ცნობით, აღმოსავლეთიდან - ბოდავის ციხე და ტინის მთა, დასავლეთიდან - გრემისხევი და ალევის მთა (ახლანდელი ალევის ქედი), ჩრდილოეთიდან - ჭართლის მთა. 

ბაზალეთის პლატოზე ადამიანი ჯერ კიდევ ძველი ქვის ხანაში სახლობდა. ლეონტი მროველის ცნობით, ბაზალეთი მოაოხრეს ქართლის მესამე მეფის მირვანის დროს (ძვ. წ. II ს.) ჩრდილოეთიდან შემოსეულმა დურძუკებმა. 

X საუკუნეში ბაზალეთი და მისი მიდამოები (კერძოდ ლოწობნის ციხე) საცილობელი გახდა აფხაზთა და კახთა სამეფოებს შორის. XIII საუკუნის მიწურულს მონღოლმა სარდალმა ხუტლუბუღამ საქართველოს სხვა პროვინციებთან ერთად ბაზალეთიც დაარბია. არაგვის საერისთავოს წარმოშობის შემდეგ ბაზალეთი მისი პოლიტიკურად და ეკონომიკურად დაწინაურებული რაიონი გახდა. 

## ლიტერატურა 
კატეგორია:საქართველოს ისტორიულ-გეოგრაფიული მხარეები
ბავშვთა დაცვის საერთაშორისო დღე

**ბავშვთა დაცვის საერთაშორისო დღე** — დააწესა 1949 წლის ნოემბერს ქალთა საერთაშორისო დემოკრატიულმა ფედერაციამ. 1950 წლიდან აღინიშნება ყოველწლიურად 1 ივნისს მსოფლიოს მრავალ ქვეყანაში. მისი მიზანია მსოფლიოს საზოგადოებრივი აზრის მობილიზება ახალი ომის საშიშროებისაგან ბავშვთა დასაცავად, ზრუნვა მათი ჯანმრთელობისა და დემოკრატიული აღზრდა-განვითარებისათვის.

## ლიტერატურა 
კატეგორია:საერთაშორისო დღესასწაულები
ბაზალეთი

საკუთარი სახელი **ბაზალეთი** შეიძლება აღნიშნავდეს:

* ბაზალეთი — ისტორიული მხარე
* ბაზალეთი — სოფელი დუშეთის მუნიციპალიტეტში
* ბაზალეთი — სოფელი ხარაგაულის მუნიციპალიტეტში
* ბაზალეთი — ტბა საქართველოში.
Harvest Records

**Harvest Records**  — ხმისჩამწერი ლეიბლი, რომელიც 1969 წელს ჩამოყალიბდა. მის სათავეში იყვნენ მალკოლმ ჯოუნსი და ნორმან სმითი. Harvest Records იყო ისეთი ცნობილი როკ ჯგუფების სახე, როგორიცაა: Deep Purple, პინკ ფლოიდი, Electric Light Orchestra და სხვა. 1970-იან წლებისთვის კომპანიამ მიმართულება ოდნავ შეიცვალა. მაგალითად, ბრიტანული მძიმე მეტალის ჯგუფ Iron Maiden-ის პირველი სამი ალბომი ამ ლეიბლზე იქნა გამოცემული.

## რესურსები ინტერნეტში
* Harvest Label 1969 - 1980  Harvest Records collectors guide ISBN 978-5-9622-0021-7
* HarvestRecords.com 

კატეგორია:1969 წელს დაარსებული ლეიბლები
კატეგორია:EMI
კატეგორია:Harvest Records-ის შემსრულებლები
კატეგორია:Harvest Records-ის ალბომები
მარინის თეატრი

**მარინის თეატრი** () — თეატრი საფრანგეთში. მდებარეობს პარიზის VIII ოლქში, შანზ-ელიზეზე. 
1835 წელს ერთმა ილუზიონისტმა დაიწყო ამ შენობაში წარმოდგენების გამართვა, რის გამოც მას ეწოდება „მარინის სიგიჟეები“. 1855 წელს თეატრის ხელმძღვანელი გახდა ჟაკ ოფენბახი. მარინის თეატრის დარქმევაც ამ პერიოდს უკავშირდება. 

1880 წელს დარბაზს რეკონსტრუქცია ჩაუტარა შარლ გარნიემ. 1925 წელს კიდევ ერთი რეკონსტრუქციის შედეგად დარბაზი გაფართოვდა. 

1948 წელს სიმონ ვოლტერას ხელმძღვანელობით მარინის თეატრში მოიწვიეს კომედი-ფრანსეზის მსახიობები. 1965 წელს თეატრის დირექტორი გახდა ელვის პოპესო, ამჟამად კი ამ თანამდედობაზე იმყოფება რობერ ოსეინი. 

## რესურსები ინტერნეტში 
* მარინის თეატრი

კატეგორია:საფრანგეთის თეატრები
კარუზელის სატრიუმფო თაღი

მინი|250px|კარუზელის სატრიუმფო თაღის აღმოსავლეთის ფასადი
**კარუზელის სატრიუმფო თაღი** () — მდებარეობს პარიზის I ოლქში, კარუზელის მოედანზე, ლუვრის დასავლეთით.

თაღი აგებულ იქნა ნაპოლეონ ბონაპარტის დიდი არმიის პატივსაცემად 1807-1809 წლებში. მასზე მუშაობდნენ მხატვრები შარლ პერსიე და პიერ-ფრანსუა-ლეონარ ფონტენი. თაღი მოგვაგონებს რომის იმპერიის სატრიუმფო თაღებს. ბარელიეფზე ასახულია ბრძოლის სიუჟეტები, რომლებიც მხატვარ შარლ მეინიეს ეკუთვნის. 

ოთხცხენა ეტლი, რომელიც თაღის თავზეა აღმართული, ფრანგულმა ჯარმა ვენეციიდან ჩამოიტანა 1798 წელს, ჩრდილოეთ იტალიაში გამარჯვების აღსანიშნავად. რესტავრაციის პერიოდში ქანდაკება დაუბრუნდა ვენეციას, საფრანგეთში კი დარჩა მისი ასლი, რომლის ავტორია ფრანსუა ჟოზეფ ბოსიო. ის წარმოადგენს კორინთული არქიტექტურის სტილის ნიმუშს.

## რესურსები ინტერნეტში
## სქოლიო 
კატეგორია:პარიზი
კატეგორია:მსოფლიო მემკვიდრეობის ძეგლები საფრანგეთში
დემოკრატიული პარტია (აშშ)

**დემოკრატიული პარტია** ან **დემოკრატები** () — აშშ-ის ერთ-ერთი მთავარი პოლიტიკური პარტია. მისი ისტორია იწყება ტომას ჯეფერსონის მიერ 1792 წელს დემოკრატიულ-რესპუბლიკური პარტიის დაარსებიდან. თანამედროვე დროში ითვლება რესპუბლიკური პარტიის მემარცხენე მოწინააღმდეგედ და მასთან ერთად ქმნის აშშ-ის ორპარტიულ სისტემას.

## რესურსები ინტერნეტში 
* 2012 Democratic National Convention
* Democratic Senate Caucus
* Democratic House Caucus
* Democratic Senatorial Campaign Committee
* Democratic Congressional Campaign Committee
* Democratic Legislative Campaign Committee
* Democratic Governors Association
* Democratic Attorneys General Association 
* National Conference of Democratic Mayors
* National Federation of Democratic Women
* College Democrats of America 

კატეგორია:აშშ-ის პოლიტიკური პარტიები
კატეგორია:პოლიტიკური პარტიები ანბანის მიხედვით
კატეგორია:1792 წელს დაარსებული პოლიტიკური პარტიები
მონტრე

**მონტრე** — ქალაქი შვეიცარიის დასავლეთით. წარმოადგენს საკურორტო ქალაქს ე.წ. „შვეიცარიულ რივიერაზე“, მრავალი სასტუმროთი.

სხვადასხვა ღირსშესანიშნაობასა და ყოველწლიურ კულტურულ ღონისძიებას შორის აღსანიშნავის მონტრეს ჯაზ-ფესტივალი.

## რესურსები ინტერნეტში 
*fusions.ch: კულტურა და ტურიზმი მონტრეში  
*Montreuxmusic.com
*www.montreux.ch 

კატეგორია:შვეიცარიის ქალაქები
კონკორდის მოედანი

**კონკორდის მოედანი**, საფრანგეთში მეორე უდიდესი მოედანი. მდებარეობს პარიზში, შანზ-ელიზეს დასაწყისში, მე-8 ოლქში. 

## ისტორია 
1748 წელს პარიზის მმართველობამ კონკურსი გამოაცხადა ლუი XV-ის ქანდაკების აღსამართავად ადგილის შესარჩევად. გადაწყდა ქანდაკება აღემართად ტუილერის ბაღის ბოლოს მდებარე უბრალო მოედანზე, რომელსაც არავითარი სხვა დანიშნულება არ ჰქონდა. ამ მოედანს მაშინ "მბრუნავი ხიდის მოედანი" ეწოდა. 
1753 წელს მოედნის მოსაწყობად გამოცხადდა კიდევ ერთი კონკურსი. კონკურსანტების მიერ მიწოდებული იდეებისგან არქიტექტურის სამეფო აკადემიის დირექტორმა, ანჟ-ჟაკ გაბრიელმა შეადგინა პროექტი, რომელიც დამტკიცებულ იქნა 1755 წელს.
ლუი XV-ის ქანდაკების მშენებლობა დაიწყო ედმონ ბუშარდონმა და დაასრულა ჟან-ბატისტ პიგალმა. მისი ინაუგურაცია მოხდა 1763 წლის 20 ივნისს. საკუთრივ მოედნის მოწყობა კი დასრულდა 1772 წელს და მას **ლუი XV-ის მოედანი** დაერქვა. 

## რევოლუცია 
საფრანგეთის რევოლუციის პერიოდში მოედანმა განსაკუთრებული როლი ითამაშა. 1789 წლის 13 ივლისს აქედან დაიწყო ბასტილიისკენ მსვლელობა. 6 ოქტომბერს ამ მოედნიდან შემოვიდნენ პარიზში დაბრუნებული ლუი XVI, მარი-ანტუანეტა და მემკვიდრე უფლისწული. 

1792 წელს ლუი XV-ის მოედანს **რევოლუციის მოედანი** დაერქვა. მეფის ქანდაკება დაამსხვრიეს და მის მაგივრად თავისუფლების უზარმაზარი ქანდაკება აღმართეს. 

1792 წელს ამ მოედანზე აღიმართა გილიოტინა, რომლითაც შედგა ლუი XVI-ის, შემდგომში რობესპიერისა და მისი თანამზრახველების სიკვდილით დასჯა. 

1795 წლიდან ადგილს **კონკორდის მოედანს** უწოდებენ, ეს სახელი ოფიციალურად მკვიდრდება 1830 წელს. 

## კონკორდის მოედანი XIX-XX საუკუნეებში 
## რესურსები ინტერნეტში 
* პარიზის ქუჩების ოფიციალური ნომენკლატურა 
* კონკორდის მოედნის ფოტოები

კატეგორია:პარიზის მოედნები
ბაზარი (ქალაქი)

მინიატიურა|რობერტ მორდენის 1693 წლის რუკის ფრაგმენტი. ქალაქი ბაზარი აღნიშნულია, როგორც *Zagan*.
**ბაზარი** (*ძეგამი*, *ზაგემი*) — ისტორიული ქალაქი ფეოდალურ საქართველოში. უცხოურ წყაროებში გვხვდება *ძეგამისა* და *ზეგამის* სახელწოდებითაც. მდებარეობდა დღევანდელ ქ. ბელაქნიდან 16 კმ-ის დაშორებით (ახლანდელი აზერბაიჯანი). წყაროებში პირველად მოხსენიებულია 1392 წელს. XV-XVI საუკუნეებში ბაზარი კახეთის სამეფოს მნიშვნელოვანი სავაჭრო-ეკონომიკური ცენტრი იყო. ბაზარის ეკონომიკურ დაწინაურებაში დიდი როლი შეასრულა მისმა სიახლოვემ აბრეშუმის სავაჭრო გზასთან. ამ გზით აღმოსავლეთ საქართველოს გაცხოველებული ურთიერთობა ჰქონდა შაქსა და შემახასთან. ბაზარი დიდად დააზარალა შაჰ-აბას I-ის ლაშქრობებმა (XVII ს.). ამის შემდეგ ბაზარმა თანდათან დაკარგა ადრინდელი მნიშვნელობა, გაუკაცრიელდა და ნანგრევებად იქცა.
## ლიტერატურა 
კატეგორია:ჰერეთის ისტორიული ქალაქები
პეტი პალე

მინიატიურა|მარჯვნივ|240px|პეტი პალე 1900 წელს.

**პეტი პალე** (; მცირე სასახლე) —  პარიზში, მე-8 ოლქში მდებარე მუზეუმი. აიგო 1900 წელს უნივერსალური გამოფენისათვის არქიტექტირ შარლ-ლუი ჟიროს გეგმის მიხედვით. 1902 წლიდან იგი გახდა „პარიზის ქალაქის ხელოვნების დარბაზი“. აქ თავსდება ხელოვნების ნიმუშების კოლექციები და ეწყობა აგრეთვე დროებითი გამოფენები.  2001-2005 იგი დაკეტილი იყო განახლებითი სამუშაოების გამო. იგი ხელახლა გაიხსნა 2005 წლის 10 დეკემბერს. 

## რესურსები ინტერნეტში 
* პეტი პალე პარიზის მერიის საიტზე 
* www.floreensonpalais.net  

კატეგორია:პარიზი
კატეგორია:მსოფლიო მემკვიდრეობის ძეგლები საფრანგეთში
კატეგორია:საფრანგეთის მუზეუმები